18. ΑΠΟΦΑΣΙΣ ΥΠΟΥΡΓΩΝ ΓΕΩΡΓΙΑΣ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 312372/6282 της 30 Σεπτ. /4 Οκτ. 1974 (ΦΕΚ Β΄ 978) Περί όρων ους δέον να πληρώσι αυτοκίνητα-οχήματα πωλήσεως προσυσκευασμένων νωπών και κατεψυγμένων κρεάτων, κατεψυγμένων αλιευμάτων ως και νωπών κονίκλων και ορνιθοειδών εις τας Λαϊκάς Αγοράς. Έχοντες υπ’ όψει: α)Τον Α.Ν.2520/40 «περί Υγειον/κών Διατάξεων». β)Το άρθρον 6 του από 27.12.56 έως 12.1.57 Β.Δ. «περί τροποποιήσεως και συμπληρώσεως του από 21.8.55 περί συμπληρώσεως των περί επιθεωρήσεως σφαγίων διατάξεων και άλλων διατάξεων». γ)Το άρθρον 5 παρ.6 του από 2-18/8/58 Β.Δ/τος «περί όρων, εισαγωγής, συντηρήσεως και διακινήσεως κατεψυγμένων κρεάτων, ορνιθοειδών και θηραμάτων και άλλων τινών διατάξεων». δ)Την υπ’ αριθ. 11072/577/56 απόφασιν κ. Υπουργού Γεωργίας. ε)Την υπ’ αριθ. ΔΥΑ 6800/60 Υγειον/κήν Διάταξιν, τροποποιηθείσαν δια της υπ’ αριθ. Ειγ 2187/61 τοιαύτης. στ)Το υπ’ αριθ. 804/66 Β.Δ. «περί επιθ/σεως εισαγωγής, συντηρήσεως και διακινήσεως νωπών, εψυγμένων και κατεψυγμένων ιχθύων». ζ)Την υπ’ αριθ. ΔΥΑ 5130/60 Υγειον/κήν Διάταξιν «περί όρων υγιεινής καταστημάτων πωλήσεως κατεψυγμένων ιχθύων και λοιπών αλιευμάτων». η)Την υπ’ αριθ. Γιγ 6001/67 Υγειον/κήν Διάταξιν «περί τροποποιήσεως Υγειονομικού Κανονισμού». θ)Την υπ’ αριθ. 151512/593/10.1.74 απόφασιν κ. Υφυπουργού Εμπορίου «περί διαθέσεως μέσω των Λαϊκών Αγορών κατεψυγμένων ιχθύων» ως και τας υπ’ αριθ. 1155/16.5.74 και 2494/13.5.74 Διαταγάς Υπουργείου Εμπορίου (Ταμείον Λαϊκών Αγορών) περί διαθέσεως μέσω των Λαϊκών Αγορών προσυσκευασμένων νωπών και κατεψυγμένων κρεάτων, αποφασίζομεν: 1.Η διακίνησις και διάθεσις προσυσκευασμένων νωπών και κατεψυγμένων κρεάτων, κατεψυγμένων αλιευμάτων ως και νωπών κονίκλων και ορνιθοειδών εις τας Λαϊκάς Αγοράς, θα διενεργήται δι’ αυτοκινήτων-οχημάτων καταλλήλως διασκευασμένων και πληρούντων τους κάτωθι όρους προς διασφάλισιν της καλής συντηρήσεως των διατιθεμένων προϊόντων και άμα προστασίαν της δημοσίας υγείας: α)Να χρησιμοποιώνται αποκλειστικώς και μόνον προς διάθεσιν των ως άνω προσυσκευασμένων νωπών ή κατεψυγμένων προϊόντων, απαγορευομένης απολύτως της χρησιμοποιήσεως των δια μεταφοράν και διάθεσιν ετέρων ειδών οιασδήποτε φύσεως. β)Να διαθέτωσι 4 τετρ. μέτρα τουλάχιστον χώρου, υπολογιζομένου και του τοιούτου του καταλαμβανομένου υπό του Ψυγείου και της προσθήκης. γ)Τα αμαξώματα των εν λόγω οχημάτων να έχωσι χρώμα ωχροκίτρινον (κρεμ), επ’ αμφοτέρων δε των πλαγίων πλευρών θ’ αναγράφωνται ευκρινώς δια κεφαλαίων γραμμάτων ικανών διαστάσεων και μέλανος χρώματος αι λέξεις ΚΑΤΕΨΥΓΜΕΝΑ ΚΡΕΑΤΑ ή ΚΑΤΕΨΥΓΜΕΝΟΙ ΙΧΘΥΕΣ κλπ. κατά περίπτωσιν απαγορευομένης της διαθέσεως κρεάτων και ιχθύων εν τω αυτώ οχήματι. δ)Το όλον αμάξωμα θα κλείεται πλήρως εις τρόπον ώστε να είναι αδύνατος η είσοδος κόνεως εις το εσωτερικόν. ε)Τα προοριζόμενα δια την πώλησιν κατεψυγμένων προϊόντων οχήματα θα διαθέτωσι ψυγείον καταψύξεως μετά θερμομέτρου, εις ο θα επιτυγχάνεται θερμοκρασία 15 ο  C δια μακροχρόνιον συντήρησιν και 10 ο  C δια συντήρησιν μέχρι 8 ημερών, ως και ικανού μεγέθους προθήκην καταψύξεως. Τα δε προοριζόμενα δια πώλησιν νωπών προϊόντων ψυγεία αυτοδυνάμου ψύξεως (2-4 ο  C) και ψυχομένην προθήκην. στ)Η πώλησις των κρεάτων θα ενεργήται εκ των εντός των αυτοκινήτων υπαρχόντων ψυγείων ή προθηκών δια τεμαχίων προσυσκευασμένων εις διάφορα βάρη απαγορευομένου του τεμαχισμού κατά τας ώρας πωλήσεως εν τη Λαϊκή Αγορά, τα δε ορνιθοειδή, οι κόνικλοι και οι ιχθύες θα διατίθενται ολόκληρα. ζ)Το ασχολούμενον με την διάθεσιν των κατεψυγμένων προϊόντων προσωπικόν θα είναι εφωδιασμένον δια Βιβλιαρίου υγείας και θα υποβάλλεται εις τας εργαστηριακάς ερεύνας και προφυλακτικούς εμβολιασμούς τους οποίους ήθελεν επιβάλει η Υγειονομική Υπηρεσία. 2.Τα ως άνω οχήματα δέον όπως εφοδιάζωνται δι’ αδείας χορηγουμένης υπό των κατά τόπους Αστυνομικών Αρχών κατόπιν γνωματεύσεως Επιτροπής αποτελουμένης εξ ενός (1) ιατρού της οικείας Δ/νσεως Κοινωνικών Υπηρεσιών και ενός (1) Κτηνιάτρου της Δ/νσεως ή Τμήματος Κτηνιατρικής. 3.Η υπ’ αριθ. 258978/3850/8.6.74 ημετέρα ισχύει ως έχει, ως αναφορά τα κινητά καταστήματα διαθέσεως κατεψυγμένων προϊόντων ουχί προσυσκευασμένων αλλά τεμαχιζομένων κατά την πώλησιν των εις τας Λαϊκάς Αγοράς. 4.Ο παραβάτης ή ο οπωσδήποτε αρνούμενος να συμμορφωθή προς τα κατά την παρούσαν οριζόμενα τιμωρηθήσεται συμφώνως ταις κειμέναις διατάξεσι. Εν υποτροπή αι άνω ποιναί διπλασιάζονται. Η παρούσα δημοσιευθήτω δια της Εφημερίδος της Κυβερνήσεως. 